钦定古今图书集成/明伦汇编/氏族典/第054卷 > 《王应麟姓氏急就篇》 > 飞卫
## 钦定古今图书集成/明伦汇编/氏族典/第054卷 > 《王应麟姓氏急就篇》 > 飞卫

按《列子》：甘蝇，古之善射者，彀弓而兽伏鸟下。弟子名
飞卫，学射于甘蝇，而巧过其师。纪昌者，又学射于飞

不瞬也。以告飞卫，飞卫曰：“未也，亚学视，而后可视小
如大，视微如著，而后告我。”昌以牦悬虱于牖，南面而
望之，旬日之间浸大也，三年之后如车轮焉。以睹馀
物皆丘山也，乃以燕角之弧，《朔蓬》之簳射之，贯虱之
心而悬不绝。以告飞卫，飞卫高蹈拊膺曰：“汝得之矣。”
纪昌既尽卫之术，计天下之敌己者一人而已，乃谋
杀飞卫。相遇于野，二人交射中路，矢锋相触，而坠于
地，而尘不扬。飞卫之矢先穷，纪昌遗一矢，既发，飞卫
以棘刺之端捍之而无差焉。于是二子泣而投弓，相
拜于涂，请为父子克臂以誓，不得告术于人。